เรื่องร้องเรียน (คลอง,เสียงรบกวน,ความปลอดภัย) วันที่ 2022-06-02 10:13:11 — แขวงจอมพล เขตจตุจักร กรุงเทพมหานคร
บริเวณทางเดินริมถนนพหลโยธินทางข้ามคลองบางซื่อ ฝั่งแขวงจอมพล เขตจตุจักร ฝั่งลานจอดรถเอกชนจงเจริญ จะมีซุ้มของสำนักการระบายน้ำตั้งอยู่บนฟุตบาททางข้ามคลองบนทางเดินสัญจรของคนทั่วไป ซึ่งช่องทางเดินตรงนี้จะแคบๆ แต่ประชาชนจำเป็นต้องใช้เดินทางผ่านเพื่อข้ามคลองบางซื่อไปขึ้นรถเมล์ บีทีเอส

 จุดนี้จะเป็นแหล่งมั่วสุมรวมกลุ่มของกลุ่มคนพเนจร 5-6 คนสับเปลี่ยนหมุนเวียนกัน จะมีการตั้งวงเสพสิ่งมึนเมา ดื่มเหล้า ส่งเสียงดัง แซวคนผ่านไปมาและบางครั้งมีการดมกาว รวมถึงใช้เป็นที่หลับนอน ซึ่งจะมีอยู่ตลอดเวลาทั้งตอนเช้าที่ผู้คนเดินออกไปทำงาน และตอนค่ำที่ผู้คนเดินทางกลับบ้าน  สร้างความรู้สึกไม่ปลอดภัยแก่ผู้สัญจรไปมาโดยเฉพาะในเวลากลางคืน


ซึ่งคำถามที่ต้องการทราบคือ

1. ซุ้มที่มีป้ายของสำนักการระบายน้ำดังกล่าวเป็นซุ้มของทางราชการหรือไม่ เพราะกลุ่มคนเหล่านี้สามารถเดินเข้าออกเพื่อใช้งานเป็นที่หลับนอนได้ เพราะจากการสังเกตจะเห็นว่าจุดดังกล่าวไม่ได้มีเพื่อควบคุมประตูน้ำ เป็นเพียงห้องขนาดเล็ก มีทีวี มีห้องน้ำในตัว หากใช้สถานที่ของทางราชการเหตุใดจึงกลายเป็นที่ซ่องสุมที่กลุ่มบุคคลดังกล่าวสามารถเดินเข้าออกใช้งานได้พักผ่อน นอนหลับ ดูทีวีได้ตลอดเวลา

2. ซุ้มดังกล่าวมีความจำเป็นหรือไม่ เพราะปัจจุบันซุ้มดังกล่าวทำให้ประชาชนคนเดินเท้ามีเส้นทางที่จำกัดในการเดินข้ามคอลงบางซื่อ และรู้สึกถึงความไม่ปลอดภัยโดยเฉพาะเวลาที่กลุ่มคนดังกล่าวซ่องสุมอยู่ รวมถึงมัปัญหาด้านสุขอนามัย เพราะกลุ่มคนดังกล่าวมีการขับถ่ายของเสียบริเวณนั้นด้วย หากไม่มีความจำเป็นสามารถรื้อถอนเพื่อให้ประชาชนสามารถใช้เส้นทางสัญจรได้โดยสะดวกหรือไม่อย่างไร เพราะในฝั่งตรงข้ามก็มีซุ้มลักษณะดังกล่าวอยู่แล้ว

3. หากไม่สามารถแก้ไขเรื่องของซุ้มดังกล่าวได้ ทาง กทม. สามารถดูแลเรื่องความปลอดภัยในบริเวณดังกล่าวไม่ให้มีการซ่องสุมในลักษณะดังกล่าวเป็นการถาวรได้อย่างไร เพื่อความปลอดภัยในชีวิตและทรัพย์สินของประชาชนและของทางราชการเอง รวมถึงสุขอนามัยของประชาชนโดยรอบ นะครับ